EUROOPAN YHTEISÖJEN KOMISSIO 
Bryssel, 11.02.1997 
KOM(97)44 lopull. 
Ehdotus 
NEUVOSTON ASETUKSEKSI (EY^ 
lopullisen polkumyyntitullin käyttöön ottamisesta Brasiliasta ja Turkista peräisin 
olevan puuvillalangan tuonnissa 23 päivänä maaliskuuta 1992 annetun neuvoston 
asetuksen (ETY) N:o 738/92 muuttamisesta 
(komission esittämä) 

PERUSTELUT 
1. Uutta viejää koskevaa tarkastelua ei neuvoston asetuksen (EY) N:o 384/96 11 
artiklan 4 kohdan mukaan voida suorittaa niissä tapauksissa, joissa on käytetty 
otantamenetelmää. Tämän seurauksena kaikkiin uusiin viejiin sovelletaan näissä 
tapauksissa jäännöstullia. Tapauksissa, joissa otantamenetelmää ei ole käytetty, uusi 
viejä voi kuitenkin pyytää 11 artiklan 4 kohdan mukaista tarkastelua yksilöllisen 
tullin määrittämiseksi sitä varten. 
2. Edellä tarkoitetusta tilanteesta aiheutuvien vaikutusten lieventämiseksi lopullisten 
toimenpiteiden käyttöön ottamisesta annettuihin asetuksiin voitaisiin tapauksissa, 
joissa otantamenetelmää on käytetty polkumyynnin määrittelemiseksi, sisällyttää 
säännös, jolla varmistetaan, että tietyt vaatimukset täyttäviin uusiin viejiin voidaan 
soveltaa otokseen perustuvaa keskimääräistä tullia. Tällä tavoin näille yrityksille 
myönnettäisiin sama kohtelu kuin tutkimuksen aikana yhteistyössä toimineille, 
otokseen kuulumattomille yritykselle. 
Z 
3. Tämän säännöksen soveltaminen edellyttää, että asianomainen yritys toimittaa 
riittävät todisteet siitä, että se todella on uusi viejä, minkä jälkeen komissio 
(arvioituaan sen aseman uutena viejänä) kuulee asiassa polkumyynnin neuvoa-
antavaa komiteaa voidakseen ehdottaa neuvostolle kyseisen yrityksen lisäämistä 
lopullisten toimenpiteiden käyttöön ottamisesta annetussa asetuksessa olevaan 
luetteloon niistä yrityksistä, joihin sovelletaan painotettua keskimääräistä tullia. 
4. Neuvoston asetuksella (ETY) N:o 738/92 otettiin käyttöön lopullinen 
polkumyyntitulli muun muassa Turkista peräisin olevan puuvillalangan tuonnissa. 
Tullien käyttöönottoon johtaneessa tutkimuksessa käytettiin otantamenetelmää. 
5. Edellä esitetyn perusteella ehdotetaan, että neuvosto antaa liitteenä olevan asetuksen 
neuvoston asetuksen (ETY) N:o 738/92 muuttamisesta siten, että siihen lisätään 
säännös, joka mahdollistaa painotetun keskimääräisen tullin soveltamisen niihin 
viejiin, jotka täyttävät 11 artiklan 4 kohdan toisessa alakohdassa asetetut uutta viejää 
koskevat vaatimukset. 
3 
NEUVOSTON ASETUS (EY) N:o 
annettu 
lopullisen polkumyyntitullin käyttöön ottamisesta Brasiliasta ja Turkista peräisin 
olevan puuvillalangan tuonnissa 23 päivänä maaliskuuta 1992 annetun neuvoston 
asetuksen (ETY) N:o 738/92 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/96», 
ottaa huomioon komission ehdotuksen, jonka tämä on tehnyt kuultuaan neuvoa-antavaa 
komiteaa, 
sekä katsoo, että: 
1 EYVLN:oL56,6.3.1996, s. 1 
V 
A. AIEMPI MENETTELY 
1. Neuvosto on asetuksella (ETY) N:o 738/922 ottanut käyttöön lopullisen 
polkumyyntitullin muun muassa Turkista peräisin olevan, CN-koodeihin 
5205 11 00 - 5205 45 90 ja 5206 11 00 - 5206 45 90 kuuluvan puuvillalangan tuonnissa. 
Turkkilaisiin viejiin sovellettiin otantamenetelmää ja otokseen kuuluneille yrityksille 
määrättiin 4,9 prosentista 12,1 prosenttiin vaihtelevat yksilölliset polkumyyntitullit, kun 
taas muut yhteistyössä toimineet mutta otokseen kuulumattomat yritykset saivat 
painotetun keskimääräisen 9 prosentin tullin. Yrityksille, jotka joko eivät ilmoittautuneet 
tai eivät toimineet yhteistyössä tutkimuksessa, määrättiin 12,1 prosentin tulli. 
B. MUUTOS 
2. Uutta viejää koskevaa tarkastelua yksilöllisten polkumyyntimarginaalien 
määrittämiseksi ei neuvoston asetuksen (EY) N:o 384/96 11 artiklan 4 kohdan 
säännösten mukaisesti voitu tässä menettelyssä aloittaa, koska alkuperäisessä 
tutkimuksessa käytettiin otantamenetelmää. Mahdollisten uusien viejien ja alkuperäisessä 
tutkimuksessa yhteistyössä toimineiden mutta otokseen kuulumattomien yritysten 
tasapuolisen kohtelun varmistamiseksi katsotaan kuitenkin, että on annettava säännökset 
siitä, että viimeksi mainituille yrityksille määrättyä painotettua keskimääräistä tullia 
voidaan soveltaa kaikkiin sellaisiin uusiin viejiin, jotka muutoin olisivat oikeutettuja 11 
artiklan 4 kohdan mukaiseen tarkasteluun. 
EYVLN:oL82,27.3.1992,s. 1 
r 
ON ANTANUT TÄMÄN ASETUKSEN: 
1 artikla 
Lisätään neuvoston asetuksen (ETY) N:o 738/92 1 artiklaan uusi kohta seuraavasti: 
"6. Jos mikä tahansa asianomainen osapuoli toimittaa komissiolle riittävät todisteet siitä, 
että se ei ole vienyt 1 artiklan 1 kohdassa yksilöityjä tuotteita tutkimusajanjakson aikana 
ja että se ei ole etuyhteydessä yhteenkään viejään tai tuottajaan, johon sovelletaan tällä 
asetuksella käyttöön otettuja toimenpiteitä, ja että se on vienyt asianomaisia tuotteita 
tutkimusajanjakson jälkeen tai että sillä on peruuttamaton sopimusvelvoite merkittävän 
tuotemäärän viemiseksi yhteisöön, neuvosto voi komission ehdotuksesta, jonka tämä on 
tehnyt neuvoa-antavaa komiteaa kuultuaan, muuttaa yksinkertaisella enemmistöllä 1 
artiklan 2 kohtaa lisäämällä asianomaisen osapuolen kyseiseen kohtaan." 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
ISSN 1024-4492 
KOM(97) 44 lopullinen 
ASIAKIRJAT 
FI 02 11 03 
Luettelonumero : CB-CO-97-042-FI-C 
ISBN 92-78-15592-6 
Euroopan yhteisöjen virallisten julkaisujen toimisto 
L-2985 Luxemburg 
'}